Finalitzada les obres de millora dels banys a la Casa de Cultura
2025-07-24

La Casa de Cultura de Burjassot ha començat el nou curs estrenant lavabos, després de les obres de millora que s’han efectuat en aquestes instal·lacions durant les setmanes d’estiu i que s’inclouen dins del Pla Provincial d’Obres i Serveis de la Diputació de València.

Així, s’ha procedit a renovar i reparar la zona de lavabos de la planta baixa, la segona i la tercera planta de la Casa de Cultura. En total s’han substituït 18 WC, així com els lavabos que estaven en mal estat. Així mateix també s’ha renovat part del sòl d’aquestes instal·lacions, així com les mampares que tanquen cada unitat de WC.

Aquesta millora contribuirà a incrementar la comoditat dels centenars de persones, que, a partir del mes d’octubre, freqüenten la Casa de Cultura, de dilluns a divendres, per a assistir als cursos i tallers de l’IMCJB, a participar de la programació o a fer ús de les Biblioteques i la Sala d’Estudi.